**ချုခ် အပြည်ပြည်ဆိုင်ရာလေဆိပ်** (IATA: **TKK**, ICAO: **PTKK**)သည် မိုက်ခရိုနီးရှား ဖယ်ဒရယ်ပြည်ထောင်စုရှိ ချုခ်(ယခင် ထရပ်ခ်) ပြည်နယ်၏ အဓိကကျွန်းဖြစ်သည့် ဝယ်နယ်(ယခင် မိုအန်း)ပေါ်တွင် တည်ရှိသော လေဆိပ်တစ်ခုဖြစ်သည်။

သမိုင်းရာဇဝင်
-------------

Chuuk Airport (Formerly Moen Airfield 1) in February 1944 from a TBF Avenger of VT-6 from the USS Intrepid CV-11. ၁၉၄၄ ခုနှစ် ဖေဖော်ဝါရီလတွင် USS Intrepid CV-11 ‌လေယာဉ်တင်သင်္ဘောတပ်ဖွဲ့ဝင် TBF Avenger of VT-6 ‌‌တော်ပီဒိုဗုံးကြဲ လေယာဉ်‌ပေါ်မှ ရိုက်ကူးထား‌သော ချုခ်လေဆိပ် (ယခင် မိုအန်းလေယာဉ်ကွင်း အမှတ် ၁)
ချုခ် အပြည်ပြည်ဆိုင်ရာလေဆိပ်ကို ၁၉၄၂ခုနှစ် နိုဝင်ဘာလ နှင့် ဒီဇင်ဘာလအတွင်းတွင် ဂျပန်ဘုရင့်နိုင်ငံမှ ဉီးစွာတည်ဆောက်ခဲ့ခြင်းဖြစ်သည်။ ထိုအချိန်က ဂျပန်အခေါ် ဟာရူရှီးမားလေယာဉ်ကွင်း သို့မဟုတ် မိုအန်းလေယာဉ်ကွင်း အမှတ် ၁ ဟုသိထားကြသည်။ ကြီးမားသောလေယာဉ်ရုံ နှင့် လောင်စာဆီနှင့် ခဲယမ်းများ သိုလှောင်ရန် မြေအောက်သိုလှောင်ရုံတို့ အပါအဝင် အထောက်အပံ့အဆောက်အဦး ၈၀ ခန့်ရှိသော ၎င်းလေယာဉ်ကွင်းကို ထရပ်ခ် ရေတပ်ဌာနချုပ်မှ တိုက်လေယာဉ်များ၊ ဗုံးကြဲလေယာဉ်များနှင့် ကင်းထောက်လေယာဉ်များ အသုံးပြုခဲ့သည်။  ၎င်းလေယာဉ်ကွင်းသည် ၁၉၄၄ ခုနှစ် အောက်တိုဘာလ ၄ ရက်မှ ၁၉၄၅ ခုနှစ် ဇွန်လ ၂၇ ရက်အကြားတွင် အမေရိကန်ကြည်းတပ် လေကြောင်းတပ်ဖွဲ့၏ လေယာဉ်များဖြင့် တိုက်ခိုက်ခြင်းခံခဲ့ရသည်။

လေကြောင်းလိုင်းများနှင့် ခရီးစဉ်များ
------------------------------------

ဒေသတွင်းရှိ ကျွန်းစုများကဲ့သို့ပင် စီးပွားဖြစ်လေကြောင်းဝန်ဆောင်မှုမှာ အကန့်အသတ်များစွာရှိသည်။

နှစ်ပေါင်းများစွာအတွင်း တစ်ခုတည်းသော ဝန်ဆောင်မှုမှာ ယူနိုက်တက် လေကြောင်းလိုင်း (ယခင် ကွန်တီနမ်တယ် မိုက်ခရိုနီးရှား) စီမံလည်ပတ်သည့် ဂူအမ် နှင့် ဟိုနိုလူလူအကြား တစ်ပတ်လျှင် သုံးကြိမ် အိုင်းလန်း ‌ဟော့ပါ (တိုက်ရိုက်-ကျွန်းခုန်ဆွကောင်)လေယာဉ်ခရီးစဉ် နှင့် ဂူအမ်နှင့် ပွန်‌ပေအကြား အခြားသော အပတ်စဉ်လေယာဉ်ခရီးစဉ် တို့ဖြစ်သည်။ ၂၀၁၅ ခုနှစ် ဇွန်လတွင် နောင်ယူးလေကြောင်းလိုင်းသည် တစ်ပတ်လျှင်တစ်ကြိမ် ဝန်ဆောင်မှုကို ပြန်လည်စတင်ခဲ့သော်လည်း ၂၀၁၆ခုနှစ်တွင် အဆုံးသတ်သွားခဲ့သည်။

| လေကြောင်းလိုင်းများ | ပျံသန်းရာနေရာ |
| --- | --- |
| ကယ်ရိုလင်းကျွန်းစု လေကြောင်း | **စဉ်းလုံးဌား** ဖိုက်စ်, ဟုတ်ခ်, အိုနုန်, ပွန်ပေ, တာ, အူလ်သီ, အိုလီရိုင်, ယပ်ပ် |
| ယူနိုက်တက် လေကြောင်းလိုင်း | ဂူအမ်, ဟိုနိုလူလူ, ကော့စ်စရိုင်း, ကွာဂျလိမ်း, မာဂျူရို, ပွန်ပေ |

ဖြစ်စဉ်များ နှင့် မတော်တဆမှုများ
--------------------------------

* ၂၀၁၈ခုနှစ် စက်တင်ဘာလ ၂၈ရက် - နယူးဂီနီ လေကြောင်းခရီးစဉ် ၇၃၊ ဘိုးအင်း ၇၃၇-၈၀၀ သည် လေယာဉ်ပြေးလမ်းမကျန်ချိန် ဆင်းသက်မိသော‌ကြောင့် (လေယာဉ်အရှိန်မသတ်နိုင်ဘဲ ပင်လယ်ထဲထိုးဆင်းကာ) ပင်လယ်သန္တာအိုင်ထဲတွင် အိပ်စက်အနားယူသွားခဲ့ရသည်။ ခရီးသည်တစ်ဦးသေဆုံးပြီး နောက်ပိုင်းတွင် ရေငုပ်သမားများက ပြန်လည်ရှာဖွေတွေ့ရှိခဲ့သည်။ ကျန်ခရီးသည် ၃၅ ဦးနှင့် လေကြောင်းအမှုထမ်း ၁၁ ဦးမှာမူ ဒဏ်ရာပြင်းထန်စွာရခြင်းမှ လွတ်မြောက်ခဲ့သည်။

ကိုးကား
-------

1. ↑  PacificWrecks.com။ Pacific Wrecks (in en)။  2021-08-08 တွင် ပြန်စစ်ပြီး။
2. ↑  PacificWrecks.com။ Pacific Wrecks (in en)။  2021-08-08 တွင် ပြန်စစ်ပြီး။
3. ↑  Indonesian man's body recovered from plane (in en-US) (2018-10-02)။  2019-07-22 တွင် ပြန်စစ်ပြီး။
4. ↑   
You must specify ***archiveurl=*** and ***archivedate=** when using {{cite news}}. Available parameters:*
တမ်းပလိတ်:Cite news/doc/parameterlist
"Air Niugini Says All on Board Rescued After 737 Lands in Chuuk Lagoon"၊ 28 September 2018။ Archived from the original on 28 September 2018။
5. ↑  Accident: Niugini B738 at Chuuk on Sep 28th 2018, touched down in sea short of runway။  28 September 2018 တွင် ပြန်စစ်ပြီး။

ပြင်ပလင့်များ
-------------

* Wikimedia Commons ရှိ ချုခ် အပြည်ပြည်ဆိုင်ရာလေဆိပ် နှင့်ပတ်သက်သော မီဒီယာများ
* Chuuk (Truk) Visitors Center: Diver's Haven (Archive)
* AirNav.com: FAA information for PTKK
* CruisinAltitude.com's photo essay of TKK (Archive)

တမ်းပလိတ်:Airports in the Federated States of Micronesiaတမ်းပလိတ်:Airports in the Federated States of Micronesia